35. schôdza NR SR - 14.deň - A. dopoludnia
Dátum: 2025-06-17
Poslanec: Matovič, Igor (SLOVENSKO)
Druh vystúpenia: Vystúpenie v rozprave

ľudí ide zodrať z kože s jednou, s druhou, treťou konsolidáciou. Zvyšujete dane, poplatky, kradnete ľuďom čo sa len dá, sami sebe si zvyšujete platy, či už na vláde, či teda tu poslanci a my tu môžeme normálne klopať vám na svedomie a duto, nič. Preto sme prišli s týmto návrhom zákona, že keď ste sa vyhovárali minule, že to už neskoro a hocijaké drísty, tak sme našli inú cestu. Toto je návrh zákona, aby poslanci ukázali, že aspoň trošku súcitia s tými ľuďmi, ktorým oriete po chrbtoch, ktorých okrádate, doslova ich týrate novými daňami. Je to návrh, aby sa paušálne náhrady, ktoré každý jeden poslanec v Národnej rade má, takisto ktoré má prezident, ktoré majú ministri, aj Fico ako premiér, aby tieto paušálne náhrady sa zdaňovali sadzbou dane 19 %, tzv. teda daňou vyberanou zrážkou. To znamená aspoň niečo z tých vysokých platov. Nezaslúžene vysokých platov, či už Fico, či Pellegrini, ten najdrahšie platený herec, lebo 18 tis. mesačne mať za to divadielko, čo predvádza, myslím si, že naozaj najdrahšie platený herec na Slovensku, ale takisto aj poslanci, ktorí teda majú takisto si myslím, že veľmi slušné platy, aby odteraz, alebo po prijatí nášho návrhu zákona, aby sme z paušálnych náhrad, či už poslanci, prezident, alebo členovia vlády platili daň vyberanú zrážkou. Ak vás to teda zaujíma konkrétne, o koľko budete okradnutí, lebo vy to považujete, že keď teda náhodou by poslanci mali platiť dane, tak to ich niekto ide okrádať, tak teda konkrétne do znamená, že v prípade poslancov mimo Bratislavy je to 608 eur mesačne menej. V prípade poslancov z Bratislavy 521 eur mesačne menej. V prípade prezidenta 252 eur. To preto, lebo on má výrazne vysoký plat bez paušálnych náhrad, resp. paušálne náhrady sú relatívne nízke. V prípade vládnych predstaviteľov, ktoré si oni skokovo navýšili tie paušálne náhrady, to vychádza tuším až o 400 %, čo si sami sebe dali zrazu len tak sami svojimi prštekmi viac, ale teda na plate to urobilo 100 % navyše, tak v prípade ministrov by mali menej 898 eur mesačne, podpredseda vlády o 1013 eur mesačne a predseda vlády o 1303 eur mesačne. Áno, uznávam, keď sa napočítajú všetky tieto úspory na platoch ústavných činiteľov, tak dokopy to je relatívne malá suma, ale povedzme si, babka k babce budou kapce, ale ide symbolicky o to, aby sme ľuďom ukázali, že Národná rada poslanci Národnej rady ľuďmi nepohŕdajú. A dupľom vy, ktorí máte za svojimi názvami strán vraj sociálna demokracia. Ak máte plné ústa sociálnej spravodlivosti, tak platy sú základ sociálnej spravodlivosti. A nemôžete si vy sami sebe zvyšovať platy o stovky a tisícky eur a ľuďom len zvyšovať a zvyšovať a zvyšovať dane a okrádať ich o rodičovské dôchodky, o daňové bonusy, ktoré sme im my zaviedli. To nemá nič spoločné so sociálnou politikou, to je kleptokracia a potom ale vás poprosím, aby ste si zmenili aj názov. Nie SMER a HLAS - sociálna demokracia, ale SMER a HLAS sociálna kleptokracia. Lebo okrádať ľudí a sami sebe si zvyšovať platy je krásna definícia kleptokracie, to znamená, že to je systém vedenia štátu, kedy mocní ľudia okrádajú tých otrokov v tom štáte. A ja mám z vás pocit, že vy ľudí považujete za otrokov popri tom, že ich považujete za hlúpych. Lebo im je dovolené platiť dane, platiť poplatky, platiť odvody, platiť pokuty a chodiť vás voliť raz za štyri roky. A možno popritom, keď vás náhodou stretnú, tak im dáte ružičku, alebo teda keď prídu do toho, do tej haly na MDŽ, tak môžu si vypočuť nejaké tie oplzlé sexistické primitívne vtipy, ktoré tam tradične už rozpráva, či už Robert Fico a podobná zberba, ktorá tam chodí rečniť. Ľudí považujete za otrokov. Za poddaných doslova. Sociálna politika v rukách SMER je to, že počas ôsmich rokov, od roku 2012 do roku 2020, keď sa vám hrnuli miliardy eur každý jeden rok navyše, ktoré boli nie že vytlačené vami, ale zarobené ľuďmi a z ich výplat a z ich ziskov ste im brali viac a viac daní a odvodov, tak vy ste za tých osem rokov zvýšili podporu na dieťa o tri eurá myslím, 3,54 či 3,57 eur. My sme počas potom nasledujúcich troch rokov zvýšili podporu na dieťa z vašeho priemerného 45 eur mesačne na 200 eur mesačne. A dokázali sme to ufinancovať. A mali sme dlhy 4 mld. ročne. Rodinám sme doslova dali modré z neba. Najvyšší nárast a dosiahli sme najvyšší štandard rodinnej podpory, finančnej podpory pre rodiny, v porovnaní s priemerným platom v celej Európskej únii. Ešte raz hovorím a stačilo nám na to 4 mld. eur ročne urobiť dlhu. Vy robíte sedem, rodiny ste o podporu okradli, každým jedným rokom alebo mesiacom pomaly sa ľudia musia báť, že zasadá Národná rada, zase budú nové dane, kradnete jak po nebohom a robíte dlh 7 mld. eur ročne. Len za jeden a pol roka ste urobili taký istý dlh, ako my za tri najkrízovejšie roky v histórii samostatnej republiky. A napriek tomu nemáte boha pri sebe a stále verklíkujete bludy, Matovič rozhajdákal verejné financie. Lebo sa spoliehate na to, na čom ste postavili si, založili vaše politické strany. Že vy máte normálne podľa mňa v preambule vzniku vašich strán napísané, že veríme, že naši voliči sú hlupáci a môžeme im tým pádom donekonečna klamať, oni na to neprídu, naveky nás budú voliť a my tým pádom naveky budeme získavať od nich moc, budeme ich naveky môcť okrádať a takéto perpetuum mobile sme vymysleli a dáme na to názov sociálna demokracia. Alebo ako svojho času povedal myslím, že kolega Viskupič to bol, svojho času z nášho poslaneckého klubu, že čo je to SMER SD, že to je vlastne skratka systém mimoriadne efektívneho rozkrádania spoločných daní. Že táto skratka podľa mňa dnes už všetci vidíme po tých 15 rokoch, že mimoriadne vystihujúca. Ale ono to je na druhej strane smutné, lebo vy sa správate ako pijavice. Ja sa tu snažím ľuďom vysvetľovať, že chcite od človeka, na ktorom takto nalepíte pijavice, že chcite od neho, aby on teraz behal rovnako s ostatnými bežcami ten maratón. Chcite od neho, aby fungoval normálne tak, jak všetci ostatní zdraví ľudia. Jasné, že keď ten organizmus, alebo ten človek má na sebe tie pijavice a pripravujú ho o to, čo mu má dodávať energiu, tak jasné že je dýchavičný. A jasné, že na konci toho behu bude posledný. A toto vy ste urobili so Slovenskom. A je vám hanba páni a dámy. Neviem, mnohí z vás to robíte, som tu počul tento týždeň niečo také, že ale však u nás tu je, ja si tu vyprosujem pán Matovič, aby ste hovorili, že my sme zlodeji. Ale vy zlodejov kryjete, aj keď sami nekradnete a to je ten problém. A to je problém možno aj v tom, že ten váš predseda si o vás myslí, že ste hlupáci, že ani na to neprídete, že vlastne tým vaším prštekom možno iba preto, lebo chcete mať teplý flek, byť v parlamente, takže kryjete zločinecký systém, ktorý systematicky rozkráda tú republiku. A výsledok vašej práce to nie je o tom, že tu vládnete rok a pol. Vy tu vládnete s malými prestávkami 15 rokov. Výsledok vašej práce je taký, že keď ste začínali v roku 2006, tak my sme na Slovensku mali o polovičku vyššie platy ako mali Poliaci. Ešte raz, my sme mali o polovičku vyššie platy ako mali Poliaci. Inak povedané, Poliaci zarábali o tretinu menej ako ľudia na Slovensku. A viete, aký to je pomer teraz? My máme 1500 priemerku a Poliaci 2100. Čiže zarábajú o 40 % viac, ako priemerný Slovák. A to je len jedno porovnanie. Tých porovnaní máte kopu a mrzí ma, naozaj mrzí, že keď vy ste prebrali do správy Slovensko v čase, kedy Rumunsko a Bulharsko boli krajiny, z ktorých sme sa vysmievali, že boli tak na chvoste vo všetkom možnom, normálne že sme si mohli pomaly z nich srandu robiť, že jak sú neschopní, tak vy ste to dobačovali tak, že dnes Slovensko je na úrovni a to prinajlepšom na úrovni Bulharska a Rumunska. Dnes už aj tí Rumuni majú rovnaké platy ako Slováci a samozrejme pri nižších cenách, tým pádom majú výrazne vyššiu životnú úroveň ako Slováci. Takže gratulujem vám k budovaniu sociálneho spravodlivého štátu. Budovali ste štát, kde sami sebe zvyšovať platy, kamarátom dávať biznis, rozkrádať to, čo ľudia zaplatia do spoločnej kasy, či už eurofondy alebo teda štátny rozpočet, čokoľvek. Vytvorili ste štát, ktorý fungoval politikou pre našich ľudí a tých otrokov, ktorí vás každé štyri roky volia, tak ste doslova utýrali k tomu, že dnes sme na úrovni Bulharov a Rumunov. A toto je vaša vizitka práce. Toto je výsledok vášho 15-ročného systematického budovania vraj sociálne spravodlivého štátu. V tejto situácii áno, potom odchádza kam, teda čo, kam bude utekať Fico, keď sa nikto normálny s ním nechce v Európe stretnúť, nikto sem za ním ani na Slovensko nepríde. Tak uteká do Vietnamu, Uzbekistanu, Číny, tam rozpráva, že tuto by sme ľudia mali pozerať, toto by sme mali na Slovensku vybudovať. Čo tam po tom, že v tom Uzbekistane ľudia zarábajú 300 eur. Si to vy uvedomujete vlastne, alebo žijete iba v tej bubline a hovoríte si, že nepatrí sa kritizovať šéfa strany, lebo nebudem na kandidátke. Vy si to uvedomujete, že pred deviatimi rokmi ten istý Robert Fico, ten istý Robert Kaliňák utekali na hranice ako oni vlastným telom budú brániť, aby sem prišli migranti a teraz ten váš premiér, ktorý zhumpľoval Slovensko, ide do Uzbekistanu, lebo inde si ho nevážia a tam hovorí, že akú úžasnú ponuku dostal od uzbeckého prezidenta, lebo že oni majú 200 tis. ľudí, ktorí by mohli rovno na Slovensko prísť pracovať. A Fico hovorí, však my máme 150 tis. voľných pracovných miest, perfektnú ponuku sme dostali. A už to vidíme, dnes je na Slovensku 120 tis., 125 tis. cudzincov, ktorí tu pracujú. To znamená každý 20. človek, ktorý tu pracuje, je tu cudzinec. Čiže vy ste si postavili úspech na tom, že ľudí strašíte cudzincami, migráciou a potom, keď vládnete otvoríte brány a už tu je 120 tis. a teraz, keď nám oznámil Fico ďalších 150 tis. Uzbekov, podotýkam moslimov, tak to nie, to vôbec nebude, že moslimská komunita na Slovensku. Však o tom hovoril tuším tiež ten istý Robert Fico, že on nedovolí, aby tu vznikla nejaká moslimská komunita na kresťanskom Slovensku. A zrazu ten Robert Fico otvoril brány, už je tu 120 tis. cudzincov a bude tu podľa mňa do konca vašej vlády minimálne 200 tis. ľudí, ktorí budú robiť prácu, ktorú mohli robiť áno, tí romáci z tých osád. Tých 100 tis. nezamestnaných Rómov, na ktorých vy stále chcete ukazovať prstom. Čiže miesto toho, aby ste produktu vašej neschopnosti, lebo tie deti vyrastali v osadách, kde nemali ani škôlku, kde ich nevedel nikto podchytiť vo výchove a potom ste ich poslali ako šesťročné na zápis do školy a hovorím, že vy ste poslali, lebo vy tu vládnete od roku 2006, ste ich poslali bez toho, aby vedeli, čo to je vlastne slovenčina, na zápis do školy. A to dieťa tam pozeralo jak teliatko na nové vráta, keď sa ho pani učiteľka niečo pýtala. A potom ste tomu dieťaťu dali napísať, že ročný odklad, aby ho teda dovychovalo to blato v osadách, aby ho naučilo slovenčinu ktovie kde a potom keď sedemročné prišlo, tak ešte ste nechali tie deti osudu, že keď tam bol teda psychológ, ktorý už teda musel posúdiť ten vývoj toho dieťaťa po tom roku, tak povedal, toto je na špeciálnu školu, toto je mentálne zaostalé dieťa, lebo ono vôbec nerozumie po slovensky. Deti, ktoré len nevedeli ten jazyk ste hádzali do špeciálnych škôl, lebo zase biznis. Lebo tam normatív sa platí na žiaka 1,8 násobok normálneho ako v normálnej bežnej škole a jasné teda, že vaši ľudia, správni ľudia už zase mali tie správne špeciálne školy a biznis bežal ďalej. Jak to je podlé urobiť si biznis na tom, že to dieťa odsúdite na večného poberateľa sociálnych dávok, lebo sami viete, že z tých špeciálnych škôl, alebo z osobitných ako sa tomu hovorilo, keď som ja bol malý, že z tých škôl tie decká sa v tom živote nechytia. Jak to je podlé ešte na tomto si urobiť biznis, že vlastne tie deti odsudzujete na naveky poberateľov sociálnych dávok. A teraz miesto toho, aby ste tento problém v tých osadách riešili, aby ste prišli za tými ľuďmi a podali im pomocnú ruku, tak miesto toho vy sem doveziete moslimov Uzbekov a ešte sa z toho vytešujete a tlieskate vašemu premiérovi, lebo teda aký ma geniálny nápad, dovezieme sem Uzbekov, dovezieme sem moslimov, nech tu na nás robia, lebo potom asi my už teda robiť nebudeme. Takto ste to Slovensko zhumpľovali a vy si myslíte, že za takýto výkon si zaslúžite, aby vám narástli platy v tento rok o 300 eur? A za čo, ja sa pýtam. 300 eur mesačne podotýkam pre ľudí teda, ktorí zarábajú normálny plat, alebo ktorí práve žijú z tých sociálnych dávok. Preto prichádzame s týmto =====